Document ID: 31979D0576

ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Ιουνίου 1979 περί απορρίψεως του χαρακτηρισμού ως επιστημονικής της συσκευής με την ονομασία "JMR-1 Doppler satellite survey receiver"
H ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ.1798/75 του Συμβουλίου της 10ης Ιουλίου 1975 περί ατελούς από τους δασμούς του κοινού δασμολογίου εισαγωγής αντικειμένων χαρακτήρα εκπαιδευτικού, επιστημονικού ή μορφωτικού(1),
τον κανονισμό (ΕΟΚ) αριθ.3195/75 Επιτροπής της 2ας Δεκεμβρίου 1975 περί καθορισμού των διατάξεων εφαρμογής του κανονισμού (ΕΟΚ) αριθ.1798/75(2), και ιδίως τα άρθρα 4 και 5,
Εκτιμώντας:
ότι, με επιστολή της 4ης Δεκεμβρίου 1978, η Βρετανική Κυβέρνηση εζήτησε από την Επιτροπή να θέσει σε λειτουργία τη διαδικασία που προβλέπεται από τα άρθρα 4 και 5 του κανονισμού (ΕΟΚ) αριθ.3195/75, προς το σκοπό του χαρακτηρισμού της συσκευής με την ονομασία "JMR-1 Doppler satellite survey receiver", προοριζομένης να μετρά τη συνολική περιεκτικότητα σε ηλεκτρόνια της ιονοσφαίρας, σαν επιστημονικής ή μη, και σε περίπτωση καταφατικής απαντήσεως, εάν συσκευές ισοδυνάμου επιστημονικής αξίας κατασκευάζονται επί του παρόντος στην Κοινότητα-
ότι, σύμφωνα με τις διατάξεις του άρθρου 4 παράγραφος 5 του κανονισμού (ΕΟΚ) αριθ. 3195/75, ομάδα εμπειρογνωμόνων, αποτελουμένη από εκπροσώπους όλων των Κρατών μελών, συνήλθε στις 27 Απριλίου 1979, στα πλαίσια της Επιτροπής Τελωνειακών Ατελειών, προς το σκοπό εξετάσεως της προκειμένης περιπτώσεως-
ότι, απ' αυτήν την εξέταση προέκυψε ότι η εν λόγω συσκευή αποτελεί φορητό σύστημα λήψεως και καταγραφής, η οποία δεν εμφανίζει μόνη της αντικειμενικά τεχνικά χαρακτηριστικά που να την κάνουν κατάλληλη ειδικά για επιστημονική έρευνα- ότι αυτή αποτελεί στην πραγματικότητα ειδική εφαρμογή οργάνου που έχει τα κανονικά τεχνικά χαρακτηριστικά- ότι, εξ άλλου, χρησιμοποιείται ευρύτατα, ιδιαίτερα για τον εντοπισμό των στρωμάτων ορυκτών ελαίων κάτω από τη θάλασσα- ότι, η χρήση της εν λόγω συσκευής στην προκειμένη περίπτωση δεν αρκεί για να της προσδώσει το χαρακτηρισμό της επιστημονικής συσκευής και ότι, ως εκ τούτου, δεν μπορεί να θεωρείται σαν επιστημονική συσκευή,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η συσκευή με την ονομασία "JMR-1 Doppler satellite survey receiver" δεν πρέπει να θεωρείται ως επιστημονική συσκευή.
Άρθρο 2
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 13 Ιουνίου 1979.

Labels: 3
1